เห็นว่าใกล้ทึ่ทำงาน เลยลองดูค่ะ ครั้งแรก ลองมื้อเย็น จะสั่งอะไรก็บอกหมด ไม่มี พนักงานบอกว่าไม่่ค่อยมีแขกเลยไม่มีของ อ้าววว ด้วยความหิว เลยถามว่ามีอะไร เขาแนะนำมา2-3 อย่าง ก็เลือก เป็น sirloin steak(ไม่มีแบบเนื้อแบบอื่นให้เลือก) กับ สปาเกตตี้ผัดเบคอน (เพราะยากนักที่จะทำไม่อร่อย) สรุป ไม่อร่อย!! ส่ง steak คืนเลยค่ะ สั่ง medium rare ได้มาแบบ well done ราคาก็มาตรฐานรร.5ดาวค่ะ เขาก็มาขอโทษ แต่ทำให้ใหม่ไม่ได้ เพราะนั่นเป็นชิ้นเดียวที่มี ><  เขาให้น้ำตะไคร้มาเป็นการขอโทษค่ะ แต่ไม่ได้ทานเพราะไม่ชอบ

อ่ะ ให้โอกาสอีกครั้ง คราวนี้ไปลองอินเตอร์บุฟเฟ่ต์มื้อเที่ยง อาหารไม่ค่อยมีอะไรมากนัก (เมื่อเทียบกับรร.อื่นๆในระดับราคาเดียวกัน) ที่สำคัญ ไม่อร่อยด้วยนี่สิ พนักงานก็แย่ค่ะ ไม่ค่อยจะมาเก็บจาน จะสั่งกาแฟสด ก็ไม่มีใครมารับออร์เดอร์ (คือว่าน้ำต่างๆ มันรวมในบุฟเฟ่ เลยกะจะทานหลายๆอย่าง แทนที่อาหารที่ไม่อร่อยอ่ะค่ะ ^^) สรุป ไม่ประทับใจอะไรเลย นอกจากร้านสวย 

ทั้งสองมื้อที่ไป มีโต๊ะเราเพียงโต๊ะเดียวเนี่ยค่ะ มื้อเที่ยงนั่น รู้สึกแย่ เนื่องจากว่าจะมีเหมือนพนักงานของรร.เอง มาตักบุฟเฟ่ต์ร่วมกับเราด้วย (มาแย่งsalmonไป แค้นๆ 555) เหมือนแบบ....เอ...นี่เรามากินอาหารที่เขาทำเลี้ยงพนักงานป่าวเนี่ย!! งงๆ ไม่ใช่ว่ารังเกียจพนักงานนะคะ แต่รู้สึกว่ามันไม่ควร อย่างน้อยเอาป้ายรร.ออกก่อนก็ได้นะ (เขาอาจมาจ่ายราคาเต็มแบบลูกค้าทั่วไปก็ได้ แต่พอมีป้ายพนักงานรร.แขวนคอไว้ มันเลยดูไม่ดีน่ะค่ะ แต่ก็แค่ความเห็นส่วนตัวนะคะ)